# data[].attributes.attachment_link.description
Elever i grundskolen, der er medlem af Nota, har adgang til Nota Bibliotek. Her er både skolebøger og bøger til fritidslæsning på grundskoleniveau.

# data[].attributes.attachment_link.title
Webinar for forældre til nye medlemmer af Nota

# data[].attributes.attachment_link.description
Deltag i webinar for forældre til nye medlemmer af Nota.

# data[].attributes.body
Video for forældre til ordblinde børn

# data[].attributes.headline
Giv dit ordblinde barn læsesucceser derhjemme

# data[].attributes.subject
Giv dit ordblinde barn læsesucceser derhjemme

# data[].attributes.body
Linket kan deles med forældre

# data[].attributes.attachment_link.readable_text
I forbindelse med projektet Læsesucces for ordblinde børn - et tværfagligt samarbejde om ordblinde børns læseudvikling  er der lavet en række vejledende film. Filmen "Giv dit ordblinde barn læsesucces" handler om, hvordan forældre kan understøtte læsningen i hjemmet.

Læsesucces for ordblinde børn er et landsdækkende projekt, der gennemføres i samarbejde med 12 skoler fra 12 kommuner og landets seks professionshøjskoler. Projektet er særlig målrettet "dobbeltudfordrede børn", det vil sige ordblinde børn fra socialt udfordrede familier, og inddrager både barnets familie, de nære fagprofessionelle omkring barnet samt konsulenter og fagpersoner fra de 12 kommuner. I alt deltager 144 dobbeltudfordrede børn.

Filmen "Giv dit ordblinde barn læsesucces" kommer med en række konkrete råd til, hvordan forældre kan støtte børns læsning derhjemme. For selv om børn lærer at læse i skolen, har succesfulde oplevelser med læsning hjemme også stor betydning.

1. Lad barnet være med til at skrive indkøbsliste.

2. Lad barnet læse højt fra bøger, som ikke er for svære (spørg skolen).

3. F å telefonen til at læse højt for dit barn.

4. Bed dit barn om at vise dig ting på computeren eller telefonen. Gør dit barn til eksperten, som kan lære dig noget.

5. Gå ind på dr.dk eller andre hjemmesider, og snak om, hvordan man finder en film, som I kan se sammen.

6. Se film med undertekster sammen. Hjælp dit barn til, hvordan man får aktiveret funktionen oplæste tekster på Danmarks Radios hjemmeside.

7. Download appen SubReader, der læser undertekster op. Se en film sammen, mens dit barn lytter via appen. Eller hvis I har været ude at handle, lad dit barn vise dig, hvordan man får varedeklaration læst højt via mobiltelefonen.

8. Gå på jagt efter opskrifter, når I skal lave mad sammen. Lad barnet bruge øjnene eller oplæsningsfunktionen (fra computer eller telefon).

9. Opret barnet på eReolen GO!, som er bibliotekernes lydbøger og e-bøger for børn. Man logger ind via sin biblioteksbruger eller med UNI-Login.

10. Lyt sammen til en lydbog, og snak om den bagefter.

11. Opmuntr dit barn til at læse blade og tegneserier.

12. Følg sammen med i barnets fritidsinteresser på fritidsforeningens hjemmeside.

13. Skriv sms'er i stedet for at ringe, og væn barnet til at indtale beskeder som svar.

14. Snak om skiltene i gadebilledet, når I kører i bil eller bus.

# data[].attributes.attachment_link.description
I forbindelse med projektet Læsesucces for ordblinde børn - et tværfagligt samarbejde om ordblinde børns læseudvikling  er der lavet en række vejledende film. Filmen "Giv dit ordblinde barn læsesucces" handler om, hvordan forældre kan understøtte læsningen i hjemmet. Læsesucces for ordblinde børn er et landsdækkende projekt, der gennemføres i samarbejde med 12 skoler fra 12 kommuner og landets seks professionshøjskoler.

# data[].attributes.headline
Tegn på ordblindhed: Mellemtrin / Udskoling

# data[].attributes.subject
Tegn på ordblindhed: Mellemtrin / Udskoling

# data[].attributes.body
Linket kan deles med forældre

# data[].attributes.body
Linket kan deles med forældre

# data[].attributes.body
Kan hænges op i klassen

# data[].attributes.body
Til elever, der skriver langsomt på computeren og har svært ved at bruge musen.

# data[].attributes.attachment_link.readable_text
Hvorfor lære blindskrift? Du kan her Du kan følge dine fremskridt i blindskrift ved jævnligt at teste dig selv her: beregne din egen fordel i kroner og timer hvor stor fordel du vil have af at blive hurtigere til at skrive på computer. Vil du gerne lære at spare tid og effektivisere næsten al arbejde hvor en computer er involveret? Vil du gerne kunne skrive på dit CV, at du er hurtigt på et tastatur? Vil du gerne mindske din fejlprocent når du skriver? Så er du kommet til det rigtige sted.

Folk som er usikre på et tastatur, er tvunget til at vælge mellem at koncentrere sig om at finde tasterne eller tænke kreativt. Så hvis du endvidere gerne vil blive istand til at tænke kreativt samtidig med at du skriver, så læs videre.

Hastighedstest.
TEST
Hvad med ordblindhed og almindelig læsevanskeligheder?
Et dansk studie har vist, at ordblinde og folk med læsevanskelighed i almindelighed, kan forbedre ders læseevne ved at lære tifingersystem. Læs her i Politiken:

Bookmark:
For at huske siden bør du bookmarke den. Du kan lægge et bookmark på bookmarkbjælken sådan:

Ny funktion
Som noget nyt, vises der to hænder på det virtuelle tastatur for bedre at demonstrere fingersætningen. Ønsker du at fjerne disse hænder, skal du blot klikke på "Skjul hænder" øverst oppe.

Fingerstilling:
Når du begynder på en øvelse, skal du sætte pege-fingrene som vist på nedenstående billed.
Dette kalder man "grundstillingen".

Du kan mærke to forhøjninger på dit tastatur på tasterne 'F' og 'J'. Når du skriver, skal du søge tilbage til disse punkter, så du hele tiden kan orientere dig på tastaturet. Af samme grund er de første øvelser lavet således, at du kan gøre disse øvelser uden af flytte fingrene fra grundstillingen.

Fingersætning:

Når du skriver, skal du bruge de samme fingre til bestemte taster som vist på ovenstående billed. Hvis du ikke gør det, vil du hurtigt miste overblikket og lave fejl.

Hvilket bogstav skal tastes:

Når du laver en øvelse, kan du se hvilken tast der skal trykkes på som den næste på to måder: For det første er den næste tast fremhæver ved gul omkreds således:

Næste bogstav du skal taste er 'D'.

For det andet er det næste bogstav indikeret med en pil på den linje hvor du taster teksten ind, således:

Når du skriver, så bestræb dig på at skrive uden at se på tastaturet. Kig i stedet for på det virtuelle tastatur under teksten.
Hvis et bogstav indtastes forkert, vil det blive markeret med rødt. Antal fejl kan aflæses øverst til højre.
Hvis du midt i en øvelse trykker på knappen 'Gentag' vil antal fejl blive nulstillet, og du kan begynde forfra.

Siddestilling.

Når du skriver er det vigtigt, at du sidder rigtigt. Sørg for:

1. At have fødderne fladt på gulvet.
2. At dine lår flugter med stolens sæde.
3. At holde din ryg rank.
4. Se på skærmen i den for dig mest behagelige afstand, og se skråt nedad.

På denne måde undgår du rygsmerter, og du kan skrive længe uden større anstrengelse, og uden at få ondt i skuldrene.

Fagbladet Ingeniøren har beskrevet fordelene ved korrekt siddestilling her.

Fremskridt.
Hvis du klikker på knappen Statistik øverst til højre, kan følge med i dine fremskridt for hver øvelse.

Hvor tit skal jeg øve?
Så tit du orker uden at få krampe i fingrene! Som med så alt andet giver regelmæssighed det bedste resultat. De fleste vil nok få det bedste resultat ved at fordele øvelserne ud på flere dage i ugen snarere end at lægge alle øvelserne på en dag. Læg evt. dine øvelsesdage ind i din kalender. Hvis du ikke har nogen, kan du bruge Googles kalender. Den er gratis! På den måde kan du bedre huske at øve dig.
At øve blindskrift / tifingersystem er formentlig den eneste aktivitet din arbejdsgiver vil tillade i arbejdstiden ud over at arbejde :-)
Opvarmning.
Det er en god idé at varme dine fingre op, før du for alvor går i gang. Statistikken på en øvelse gemmes kun når du laver en øvelse helt færdig, så du kan lave en øvelse delvist som opvarmning, og så trykke på 'Gentag' for at begynde forfra.
Hvad nu hvis jeg ikke får gennemført alle øvelserne?
Så bliver du under alle omstændigheder hurtigere til at skrive med to fingre (eller hvordan du end skriver nu), eftersom du bliver hurtigere til at finde de taster du fik øvet. Det er altså bedre at lave nogle af øvelserne end slet ikke at lave nogen.
Skal jeg begynde med første øvelse?
Ikke nødvendigvis. Når du holder musen over knappen 'Vælg Øvelse' kan du se hvilke taster den pågældende øvelse træner dig i. Du kan så starte med den øvelse du mener at være parat til. På den anden side, hvis du mener dig for erfaren til at begynde med første øvelse, så skulle de første øvelser være nemme for dig at gennemføre. Og så kan du jo lige så godt starte med første øvelse alligevel :-)
Hvor lav fejlprocent skal jeg stræbe efter?
Det er bedre med en lav fejlprocent end høj hastighed. Stræb derfor efter at gøre hver øvelse fejlfri (eller i det mindste under to procent fejl) før du går videre til næste øvelse. Du kan se din fejlprocent på siden 'statistik'. Når du bliver sikker på tasterne, vil hastigheden komme helt af sig selv. Kun øvelser du har gjort helt færdig vil blive gemt på siden 'statistik'. Fejlstatistikken gemmer i øvrigt kun den mest fejlfrie øvelse.
Er du forælder?
Så kan du belønne dit barn for at lave fejlfrie øvelser. Giv evt. dit barn en belønning hver gang en øvelse laves med mindre end en procent fejl, og en ekstra belønning for hver stjerne (dvs. nul procent fejl).
Er du barn? (bør ikke læses af forældre)
Er du barn, så få dine forældre til at læse ovenstående punkt, og mind dem om hvor meget bedre du bliver til at lave skolearbejde når du er god til at skrive hurtigt og sikkert på computer :-)
Fejl eller andet?
Har du forslag til forbedringer, eller har du fundet fejl i programmet, kan du skrive til: forslag@skrivhurtigt.dk

Resultat
Mange som skriver med "to-fingersystem" skriver omkring 15 ord i minuttet. Efter denne træning vil du efter få uger kunne skrive med ca. 45 ord i minuttet, og med tiden vil du kunne skrive endnu hurtigere, hvis du skriver ofte. Hvis du skriver blot ni timer om ugen vil du således kunne spare de seks. Det bliver næsten 300 timer om året svarende til at holde syv ugers ekstra ferie hvert år. Har du f.eks. 30 år tilbage før du går på pension, vil kurset spare dig for ca.230 ugers arbejde, svarende til at du kan gå på pension mere end fire år tidligere. Du kan naturligvis også omsætte din øgede hastighed i en lønforhøjelse. Gør du det, vil du kunne tjene fire ekstra årslønninger blot ved at blive hurtig og sikker til at skrive på computer! At lære tifingersystem er formentlig en af de uddannelser der hurtigst tjener sig selv hjem igen. Du kan her beregne selv i kroner og timer hvor stor fordel du vil have af at blive hurtigere til at skrive på computer.
Krav
Det eneste der kræves af dig som laver disse øvelser er, at du ihærdigt med jævne mellemrum tager dig tid til at øve. Hvis du bookmarker denne side ved at placere bookmarket på navigationsbjælken, vil det hjælpe dig med at huske at øve. Det kan godt blive kedeligt, men når du er færdig vil du have endnu en kvalifikation. Jeg tvivler på, at du nogen sinde har hørt om en person, der har fortrudt den tid han eller hun brugte på at lære at skrive hurtigere på sin computer.
God fornøjelse.

© www.skrivhurtigt.dk - kursus i blindskrift på computer. Alle rettigheder forbeholdt.

# data[].attributes.attachment_link.description
Gratis online undervisningsprogram som lærer dig at skrive hurtigt på din computer. Efter endt træning burde du uden større besvær kunne skrive mindst 45 ord pr. minut.

# data[].attributes.headline
Indsatser for elever, der er testet ordblinde

# data[].attributes.subject
Indsatser for elever, der er testet ordblinde

# data[].attributes.headline
Indsatser for elever i risiko for ordblindhed

# data[].attributes.subject
Indsatser for elever i risiko for ordblindhed

# data[].attributes.attachment_link.title
Ressourcecentrets indsatser for elever, hvor vi mistænker ordblindhed

# data[].attributes.attachment_link.readable_text
Læs bøger

Selvom dit barn har svært ved at læse, er det stadig vigtigt at træne både læsning og tekstforståelse. Det kan gøres ved at læsetræne i bøger, der svarer til barnets læseniveau og lytte til bøger, der svarer til barnets alderstrin. Vi kalder det at læse med øjnene og at læse med ørerne.

At læse med ørerne giver mulighed for at læse bøger, der svarer til dit barns alder og dermed øge ordforråd, viden og kendskab til litteratur. Her finder du en guide, der kan hjælpe dig med at finde den rette bog. Du finder også idéer til bøger, der er anbefalet af andre børn og unge.

Inspiration til bøger, du selv kan læse

Lydbøger fra Nota

Udskolingen på elevkurset på KCL har lavet en Padlet med udvalgte lydbøger, som de anbefaler andre ordblinde elever i 7. - 9. kl. at høre på Nota Bibliotek. Eleverne har kort beskrevet, hvad bogen handler om, og hvorfor de vil anbefale den. Man kan benytte AppWriter til oplæsning af anbefalingerne.
Find de udvalgte lydbøger fra Nota her
Lette bøger for børn og unge

Her finder du lette bøger for børn og unge. Bøgerne er udvalgt, så indholdet er alderssvarende, selv om teksten er let at afkode. Vælg efter interesse - det fremmer læselysten.

Bøger til mellemtrinnet

Elever på mellemtrinnet anbefaler disse bøger:

Lette serier i udskolingen

Her finder du ideer til forskellige letlæste serier til unge:

# data[].attributes.attachment_link.description
I Maneno kan du læse et udvalg af lydbøger og e-bøger fra Notas bibliotek. Maneno har en række hjælpefunktioner, der gør læsning nemmere, og du kan udvikle din egen drage, som vokser, jo mere du læser.

# data[].attributes.attachment_link.readable_text
Som ordblind er man naturligvis udfordret på stave- og læseområdet. For mange elever i folkeskolen, kan det være lidt af et nederlag at blive konstateret ordblind. Men i virkeligheden er det meget vigtigt at blive bevidst om sin ordblindhed. Både så man kan komme til at arbejde aktivt med den, og så man kan være med til at nedbryde tabuer omkring emnet.

Vi tog en snak med Klara og Aksel fra Sorø om deres oplevelser med at blive konstateret ordblind og udviklingen, der fulgte i kølvandet på det:

"Lige da jeg blev erklæret ordblind, blev jeg rigtig ked af det, fordi jeg gad ikke være anderledes end alle de andre, der gik i klassen" siger Aksel.

Klara fortæller at hun også havde nedture med at være ordblind, men hun fandt også hurtigt ud af, at det var en god ting at få det konstateret:

"For det meste har jeg egentlig godt kunne lide det på grund af de redskaber, som man får ud af det"

Når man ser sin ordblindhed i øjnene, kan man arbejde med den

Når man bliver konstateret ordblind, er det vigtigt at man erkender det. På den måde kan man nemlig finde ud af, hvad man skal arbejde med:

"Som ordblind, så skal man også være bevidst omkring sine egne styrker og svagheder. Så man ved, hvad det er, man skal arbejde med" fortæller Aksel.

Brug dine redskaber og hjælpemidler

Samtidig får man stillet en masse redskaber til rådighed, som det er vigtigt at få taget i brug:

"Der er nemlig en masse fordele ved at være ordblind, som jeg tror, der er rigtig mange, der ikke ser. Der er nogle frynsegoder, som man måske skulle tage og udnytte noget mere. Man må faktisk få lov til at sidde i et enerum til eksamen og diktere hele sin stil. Og man får ekstra tid."

"Det er vigtigt, at man bliver bevidst omkring sin ordblindhed, så man kan komme til at bruge de hjælpemidler, man får til rådighed" uddyber Klara.

Gode råd til undervisere

En anden ting, som de to er enige om også er vigtigt, er at undervisere er opmærksomme på deres ordblinde elever. Derfor giver Klara og Aksel tre gode råd til undervisere, der har ordblinde elever i deres klasse:

"Man skal vise tillid til sine elever, så de får en indsigt i sig selv, og tør arbejde med det" fortæller Aksel.

"Man skal vise sine elever, hvordan man bruger de forskellige hjælpemidler. Det er nemlig ikke noget, man sætter sig selv til at gøre derhjemme, det skal gøres i skolen" siger Klara.

"Og så skal man få skabt et trygt miljø at arbejde i. Det der blandt andet blev gjort for Klara og jeg var, at vi blev sat sammen med andre ordblinde, og så følte vi os mere tilpas med at arbejde med vores ordblindhed, fordi vi var omgivet af andre, der var i samme båd" afslutter Aksel.

Af Malthe Hangaard Dahl

# data[].attributes.attachment_link.description
Som ordblind er man naturligvis udfordret på stave- og læseområdet. For mange elever i folkeskolen, kan det være lidt af et nederlag at blive konstateret ordblind. Men i virkeligheden er det meget vigtigt at blive bevidst om sin ordblindhed.

# data[].attributes.attachment_link.title
Rapport om hjælpemidler til børn og unge

# data[].attributes.attachment_link.description
Rapporten omhandler læse-, skole- og medievaner blandt 12-16-årige medlemmer af Nota. Medlemmerne har vanskeligheder ved at lære at læse og skrive. Undersøgelsen kommer desuden ind på, hvilke hjælpemidler og ressourcepersoner, der opleves som centrale i de unges hverdag, hvad der har positiv effekt på trivsel og læring og hvilke udfordringer, der opleves som de største. Den afdækker de diagnosticeringsmønstre, der i praksis adskiller stærkt læsesvage elever fra andre elever i grundskolen, og hvilke hjælpemidler og –tilbud, der stilles til rådighed for dem.

# data[].attributes.attachment_link.readable_text
Dine nøglebidrag som forælder:

At samarbejde med skolen og barnets lærere og have klare forventninger til barnets skoleforløb.

At være barnets advokat ved mistanke om ordblindhed.

At lade barnet vise, hvad det kan og har lært.

At være en rollemodel, der også læser og/eller lyttelæser. Det er knapt så vigtigt, hvad man læser, som at man læser.

At støtte og opmuntre barnet.

At kende til skolens og hjemmets rettigheder og pligter.

At have forventninger til barnets uddannelse og/eller erhverv.

Vi opdagede det allerede i 2. klasse, men lærerne sagde, det kommer nok. Vi kendte jo til det i familien, for hendes far har de samme vanskeligheder, men han fik bare at vide, at han var dum."Mor til datter i 6. klasse
Det er vigtigt, at I samarbejder med skolen og med jeres barns lærere, det får I alle mest ud af. Her følger nogle eksempler på spørgsmål, som I kan stille til skolen, hvis I er bekymrede for jeres barns udvikling af sprog og læsning:

Har I set tegn på, at mit barn ikke udvikler sprog og læsning i normalt tempo?

Har andre elever i klassen de samme vanskeligheder?

Vil mit barn få vanskeligheder med at lære at læse og stave? Hvilke gode og dårlige tegn ser I?

Hvad kan jeg gøre for at støtte mit barn derhjemme?

Hvad gør I for at støtte mit barn i skolen?

Hvad forventer I om mit barns udvikling i læsning, stavning og skrivning?

Hvad er jeres viden om ordblindhed, og hvad er jeres plan for at få mere viden om mit barns vanskeligheder?

"Forældrene skal huske at bakke op om deres børn - selv i de små ting. Støt dem i at ja, det er svært, der kommer op- og nedture. Uanset hvad, så skal hun vide, at hun får al vores støtte til at komme i gang og udvikle sig".Forældre til elev i 4. klasse
I vil blive meget involveret i barnets skolegang - forbered jer på et intensivt samarbejde med skolen. Der skal være klare aftaler og sammenhæng mellem undervisning, læring og lektier. Det kan være en god idé at samarbejde med skolen om at etablere et forældrenetværk omkring elever med ordblindhed. Forældrenetværket kan udveksle viden om ordblindhed og om folkeskolens rammer og muligheder og om, hvordan forældrene kan støtte børnenes skoleforløb. Det kan også handle om at lære de fagpersoner på skolen eller i kommunen at kende, som varetager de forskellige opgaver i forbindelse med barnets behov.

Det er også oplagt at hjælpe barnet til at finde en interesse eller en hobby, hvor han eller hun får mange postitive oplevelser og erfaringer. Det handler ikke om, hvad det er for en interesse, men det handler om at finde et sted, hvor barnet kan føle sig sikker og udvikle tillid, så barnet ikke altid skal føle sig som én, der skal læse lektier og kæmpe for at følge med de andre. Ordblindheden må ikke fylde det hele.

Socialstyrelsen har i forbindelse med projektet "Forstå dit barns ordblindhed" udgivet en guide til etablering af forældrenetværk, som man kan lade sig inspirere af.

Det er en god idé at bede om, at det i samarbejde mellem jer, jeres barn og skolen bliver skrevet ind i barnets elevplan, at barnet er ordblind, og gode bud på, hvordan barnets ordblindhed håndteres i skolens fag. Elevplanen er et dynamisk dokument, som løbende revideres.

Det kan ske, at I på trods af jeres samarbejdsvilje og åbenhed føler, at I som forældre bliver mødt med lukkethed og mangel på forståelse. Hvis problemet er opstået i samarbejdet med en af barnets lærere, kan I henvende jer til skolens leder. Hvis det er principielle forhold om undervisningen, I ønsker at drøfte, skal I henvende jer til skolelederen og også gerne til skolebestyrelsen. Skolebestyrelsen fører tilsyn med skolens virksomhed og skal fastsætte principperne for skolens virksomhed, for eksempel om skole-hjem-samarbejdet.
Kreditering
Birgit Dilling Jandorf, Inga Thorup Thomsen og Trine Nobelius

# data[].attributes.attachment_link.title
Handout med gode råd til forældre til børn med ordblindhed - GRUNDSKOLE | emu danmarks læringsportal

# data[].attributes.attachment_link.description
Dine nøglebidrag som forælder: At samarbejde med skolen og barnets lærere og have klare forventninger til barnets skoleforløb. At være barnets advokat ved mistanke om ordblindhed. At lade barnet vise, hvad det kan og har lært. At være en rollemodel, der også læser og/eller lyttelæser.

# data[].attributes.headline
Åben Anonym Rådgivning om læsevanskeligheder og ordblindhed

# data[].attributes.subject
Åben Anonym Rådgivning om læsevanskeligheder og ordblindhed

# data[].attributes.attachment_link.readable_text
Få råd og vejledning fra en konsulent

Er du bekymret for dit barns læseudvikling, er det en god ide først at snakke med dit barns skole og lærerteamet omkring barnet.

Du er velkommen til at henvende dig til KCL - Kompetencecenter for Læsning for at lave en aftale om telefonisk rådgivning med en læsekonsulent. Du kan ringe til sekretæren på KCL på 87139542 for at lave en aftale for den telefoniske samtale.

Samtalen vil være anonym og der vil derfor ikke blive taget referat af samtalen.

# data[].attributes.attachment_link.title
Åben Anonym Rådgivning om læsevanskeligheder og ordblindhed

# data[].attributes.attachment_link.description
Åben Anonym Rådgivning om læsevanskeligheder og ordblindhed

# data[].attributes.attachment_link.authors[].name
Rikke Margrethe Pilgaard (Bavnehøj Skole)